Cuneiform Tablet POAT 14 (L29 568)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-i-dí-ma a-na a-šùr-na-da qí-bi-ma a-šu-mì KÙ.BABBAR ša kà-ri-a ù ku-a-tí ša tù-šé-bi-lá-ni um-ma ša ki-ma kà-ri-a-ma lu-qú-tám a-na i-ta-aṭ-li-im-ma li-dí-in-ma KÙ.BABBAR lu-šé-bi-lam la ú-wa-šar a-pu-tum a-na i-ta-aṭ-li-im lu-qú-tám dì-in-ma mì-iš-li-šu KÙ.BABBAR šé-bi-lam ú-za-kà la i-ba-ší KÙ.BABBAR-ap a-wi-lim a-na na-ru-qí-im mì-ma la ta-na-ší ù šu-ma i-qí-šu-ni-kum mì-ma la ta-lá-qé šu-ma kà-ri-a i-na KÙ.BABBAR a-dí-im me-ra-šu i-na ša-ḫa-tí-kà li-zi-iz-ma ṭup-pá-am ša ší-a-ma-tim ší-ta-me-a-ma ší-ma-am dí-na-ma KÙ.BABBAR mì-iš-li-šu ku-un-kà-ma šé-bi-lá-nim ki-ma ú-ra-am a-na ma-mì-tim la i-ṣa-bu-tù-kà-ni KÙ.BABBAR i-na šé-bu-lim ší-bi šu-ku-un šu-ma um-ma me-ra-šu-ma lu-qú-tám dí-nam a-na a-wa-at É a-bi-a ma-aṣ-a-ku ma-a i-na a-wa-tim ip-tù-a-kà um-ma a-ta-ma ma-lá i-na É a-bi-kà i-ṣé-ri-a i-lá-qé-ú-ni i-na ṣé-ri-kà a-lá-qé ṭup-pá-kà ù ší-bi-kà da-ni-in lu-qú-tám wa-šé-er